«Lion» klubi va Niderlandiya milliy jamoasi forvardi Memfis Depay «Barselona» klubi safiga o‘tadigan bo‘ldi. Kataloniya klubi rasmiy sayti 27 yoshli hujumchi bilan 2022/23 yilgi mavsum yakuniga qadar shartnoma imzolanishini e’lon qildi. Depayning Fransiya klubi bilan amaldagi shartnomasi 30 iyun kuni yakuniga yetgach, Memfis erkin agent sifatida «Barsa» safiga kelib qo‘shiladi. Ma’lumot uchun, Depay Fransiya chempionati yakunlangan mavsumda 37 o‘yinda 20ta gol va 12ta golli uzatmaga mualliflik qilgan.